**СТРУЧНО УСАВРШАВАЊЕ НАСТАВНИКА И СТРУЧНИХ САРАДНИКА**

Наставници и стручни сарадници, дужни су да се стално стручно усавршавају. Начин, облици и временски оквир усавршавања прописан је Правилником о сталном стручном усавршавању и стицању звања наставника, васпитача и стручних сарадника.

Под сталним стручним усавршавањем наставника, васпитача и стручних сарадника, у смислу овог правилника, подразумева се праћење, усвајање и примена савремених достигнућа у науци и пракси ради остваривања циљева и задатака образовања и васпитања и унапређивања образовно-васпитне праксе.

Стално стручно усавршавање наставника, васпитача и стручних сарадника усмерено је на:

1. Oспособљавање за већу самосталност у планирању и извођењу образовно- васпитног, васпитног рада, неге и стручног рада (у даљем тексту: образовно- васпитни рад);
2. стицање и иновирање стручних знања којa су у функцији сталногпрофесионалног развоја у току рада;
3. развијање и усавршавање у областима:
4. *организације и извођења образовно-васпитног рада,*
5. *праћења развоја и постигнућа детета и ученика,*
6. *сарадње у педагошкој комуникацији;*
7. уважавање личних својстава и потреба детета и ученика у зависности од узраста;
8. развијање способности и вештина за учешће у тимском раду и за успешну комуникацију; развијање и неговање атмосфере разумевања и уважавања;
9. развијање спремности и оспособљености за стални процес самовредновања, праћења и унапређивања сопствене праксе;
10. оспособљавање за праћење и примену нових образовних технологија;
11. оспособљавање за прихватање родитеља за партнера у процесу остваривања циљева образовања и васпитања и за остваривање заједничке сарадње;
12. остваривање сарадње са друштвеном заједницом;
13. размену искустава, унапређивање струке и напредовање у звању;
14. стицање знања, развијање способности и вештина за управљање и руковођење

Стално стручно усавршавање остварује се активностима:

1) које самоиницијативно предузима наставник, васпитач и стручни сарадник ради унапређивања свог професионалног развоја и образовно-васпитног рада;

2) које основна школа планира годишњим програмом рада:

* на нивоу стручних органа;
* организовањем семинара по програмима;
* остваривањем својих развојних програма;
* које организује Министарство просвете или Завод за унапређивање образовања и васпитања, установа, стручно друштво, односно удружење или привредно друштво, регистровано за обављање делатности у области образовања и васпитања;
* које се организују на међународном нивоу у области образовања и васпитања, односно учешћем на међународним семинарима и скуповима, у сарадњи са Министарством и другим установама и организацијама.

Наставник, васпитач и стручни сарадник има право и дужност да сваке школске године учествује у остваривању различитих облика стручног усавршавања у установи у којој ради, и то да:

1. одржи огледни час наставе, прикаже активност, тему, резулатате праћења развоја детета и ученика, стручну књигу, односно чланак или да води радионицу;
2. присуствује огледним часовима, приказима активности, деловима акционог истраживања педагошке праксе, теме, стручне књиге, односно чланка и да учествује у њиховој анализи;
3. присуствује стручним састанцима на којима се остварује поједини облик стручног усавршавања, а који су у вези са пословима наставника, васпитача и стручног сарадника;
4. учествује у изради развојног плана установе.

Наша школа сваке године, ради план стручног усавршавања и он је у склопу Годишњег плана рада школе. Да би се тај план рада шта успешније реализовао, директор школе именовао је Тим за стручно усавршавање на нивоу школе. Он има задатак да планира, реализује, прати, анализира и и даје извештаје о стручном усавршавању.

Кординатор тима је педагог Катарина Диклић.

И на крају треба истаћи, да се у нашој школи веома успешно спроводи стручно усавршавање. Иако нема новца да би се реализовали сви планирани семинари из Каталога стручног усавршавања, ми смо се потрудили да оно што је у нашој моћи, урадимо на што болји начин. То смо и успели, барем до сада. Организовали смо бројне радионице, угледне часове, предавања стручњака, а ове године и трибину на којој су учествовали колеге из Словеније.На њој су били присутни директори и представници свих школа са подручја општине.Осим организације у нашој школи, укључујемо се у велики број научних скупова, трибина, секција и предавања ван школе.